GPSC ขาย “อิจิโนเซกิ โซล่าฯ” เกลี้ยง! รับเงิน 1.12 พันลบ. ลุยธุรกิจพลังงานสะอาด
GPSC ขาย "อิจิโนเซกิ โซล่าฯ" รับเงิน 1.12 พันลบ. ลุยธุรกิจพลังงานสะอาด คาดแล้วเสร็จไตรมาส 1/2565
GPSC ขาย "อิจิโนเซกิ โซล่าฯ" รับเงิน 1.12 พันลบ. ลุยธุรกิจพลังงานสะอาด คาดแล้วเสร็จไตรมาส 1/2565
11 ก.พ. 2565

บริษัท โกลบอล เพาเวอร์ ซินเนอร์ยี่ จำกัด (มหาชน) หรือ GPSC เปิดเผยว่า เมื่อวันที่ 7 กุมภาพันธ์ 2565 บริษัทฯได้มีการลงนามในสัญญาซื้อขายหุ้นทั้งหมดจำนวนร้อยละ 100 ที่บริษัทฯ ถือครองอยู่ใน บริษัท อิจิโนเซกิ โซล่า พาวเวอร์ 1 จีเค (Ichinoseki Solar Power I GK หรือ ISP1) ให้กับ บริษัท CES Iwate Taiyoko Hatsudensho GK คิดเป็นมูลค่าประมาณ 3,860 ล้านเยน (เทียบเท่าประมาณ 1,119 ล้านบาท) ซึ่งเป็นไปตามมติที่ประชุมคณะกรรมการของบริษัทฯ ครั้งที่ 14/2564 เมื่อวันที่ 15 ธันวาคม 2560
ทั้งนี้ การจำหน่ายหุ้น ISP จะเสร็จสมบูรณ์ ได้จะขึ้นอยู่กับเงื่อนไขบังคับก่อน (Conditions precedent) บางประการภายใต้สัญญาซื้อขายหุ้น โดยคาดว่าการดำเนินการดังกล่าวจะแล้วเสร็จภายในไตรมาสที่ 1 ของปี 2565
การดำเนินการดังกล่าวเป็นการบริหารสินทรัพย์การลงทุนให้เป็นไปตามแผนกลยุทธ์ของบริษัทฯ เพื่อที่จะมุ่งขยายสัดส่วนกำลังการผลิตของพลังงานสะอาดในประเทศเป้าหมาย โดยการจำหน่ายหุ้นในครั้งนี้ ทำให้บริษัทฯ สามารถรับรู้ผลกำไรจากมูลค่าเพิ่มของการลงทุนในโครงการ ISP1 และนำเงินที่ได้รับไปใช้ต่อ ยอดการลงทุนตามแผนกลยุทธ์ของบริษัทฯต่อไป